ଗଜପତି ଜିଲ୍ଲାର ଶିକ୍ଷାର ବିକାଶ ନିମନ୍ତେ ଜିଲ୍ଲାରେ ସ୍ବତନ୍ତ୍ରଭାବେ ସରକାରଙ୍କର ନିର୍ଦେଶରେ ଜିଲ୍ଲା ଶିକ୍ଷା ଅଧିକାରୀଙ୍କ କାର୍ଯ୍ୟ।ଳୟ ରାଜଦାଣ୍ଡ ପାରଳାଖେମୁଣ୍ଡି ଠାରେ ତ ୧୨.୦୭.୨୦୧୨ ମସିହାରେ ମାନ୍ୟବର ବ୍ରହ୍ମପୁର ଲୋକ ସଭା ସାଂସଦ ଶ୍ରୀ ଯୁକ୍ତ ସିଦ୍ଧାନ୍ତ ମହାପାତ୍ର ଓ ସ୍ଥାନୀୟ ବିଧାୟକ ଶ୍ରୀ ଯୁକ୍ତ କେ॰ ନାରାୟଣ ରାଓ ଙ୍କ ଉପସ୍ତିତିରେ ଶୁଭ ଉଦଘାଟିତ ହୋଇଥିଲା ଗଞ୍ଜାମ ଜିଲ୍ଲା ଶିକ୍ଷା ଅଧିକାରୀ ବ୍ରହ୍ମପୁର ଶ୍ରୀ ଯୁକ୍ତ ସଦାନନ୍ଦ ପରିଛା ମହାଶୟ ଉକ୍ତ ଜିଲ୍ଲାର ଅତିରିକ୍ତ ଦାୟୀତ୍ବ ବହନକରି କାର୍ଯ୍ୟସମ୍ପାଦକ କରିଥିଲେ । ତତ ପରେ ସରକାରଙ୍କ ଦ୍ବାରା ସ୍ଥାୟୀ ଜିଲ୍ଲା ଶିକ୍ଷା ଅଧିକାରୀ ରୂପେ ଶ୍ରୀ ପ୍ରଶାନ୍ତ କୁମାର ମହାପାତ୍ର ମହାଶୟ କାର୍ଯ୍ୟ ଭାର ବହନ କରିଥିଲେ ଏବଂ ଅଧୁନ ଶ୍ରୀ ଯୁକ୍ତ ସଂଜୀବ କୁମାର ସିଂ ଜିଲ୍ଲା ଶିକ୍ଷା ଅଧିକାରୀ ରୂପେ କାର୍ଯ୍ୟରତ ଅଛନ୍ତି ।
ଉକ୍ତ ଶିକ୍ଷା ଜିଲ୍ଲାର ଉତ୍ତମ କାର୍ଯ୍ୟ।ଳୟ ପରିଦର୍ଶନ ଓ ଶୈକ୍ଷିକ ଉନ୍ନତି ନିମନ୍ତେ ୭ଟି ଗୋଷ୍ଠୀ ଶିକ୍ଷା ଅଧିକାରୀଙ୍କ କାର୍ଯ୍ୟ।ଳୟ ପଞ୍ଚାୟତ ସମିତି ସଦର ମହାକୁମାରେ ଚାଲୁଅଛି / ଏଥି ମଧ୍ୟରୁ ୫ଜଣ ଗୋଷ୍ଠୀ ଶିକ୍ଷାଧିକାରୀ ସ୍ଥାୟୀ ରୂପେ ଏବଂ ଦୁଇ ଜଣ ଉଚ ବିଦ୍ୟାଳୟର ପ୍ରଧାନ ଶିକ୍ଷକ ଅତିରିକ୍ତ ଦାୟିତ୍ବ ବହନ କରିଛନ୍ତି ।
ପ୍ରତ୍ୟକ ଗୋଷ୍ଠୀ ଶିକ୍ଷାଧିକାରୀମାନଙ୍କୁ କାର୍ଯ୍ୟରେ ସହଯୋଗ କରିବା ନିମନ୍ତେ ୩ ଜଣ ସହାୟକ ଗୋଷ୍ଠୀ ଶିକ୍ଷାଧିକାରୀ ନିଯୋଜିତ ହୋଇଛନ୍ତି ଏବଂ ପ୍ରତ୍ୟକ ପଞ୍ଚାୟତର ବିଦ୍ୟାଳୟଗୁଡିକୁ ତଦାରଖ ଓ ଶୈକ୍ଷିକ ଉନ୍ନତି ନିମନ୍ତେ ଆଞ୍ଚଳିକ କେନ୍ଦ୍ର ସମ୍ବଳ ସଞ୍ଜୋଯୋକ ମାନଙ୍କୁ ନିଯୋଜନ କରାଯାଇ କାର୍ଯ୍ୟ ସମ୍ପାଦନ କରାଯାଉଛି ।
ଉକ୍ତ ଜିଲ୍ଲାରେ ପ୍ରାଥମିକ ଓ ଉଚ୍ଚ ପ୍ରାଥମିକ ଶିକ୍ଷାର ଉନ୍ନତି ନିମନ୍ତେ ସର୍ବ ଶିକ୍ଷା ଅଭିଯାନ ଓ ମାଧ୍ୟମିକ ଶିକ୍ଷାର ଉନ୍ନତି ନିମନ୍ତେ ରାଷ୍ଟ୍ରୀୟ ମାଧ୍ୟମିକ ଶିକ୍ଷା ଅଭିଯାନ ଚାଲୁରହି, ବିଭିନ୍ନ ବିଦ୍ୟାଳୟରେ ଭିକ୍ତି ଭୂମିର ବିକାଶ ନିମନ୍ତେ ଅନୁଦାନ ଏବଂ ଶୈକ୍ଷିକ ଉନ୍ନତି ନିମନ୍ତେ ଶିକ୍ଷକମାନଙ୍କୁ ବିଭିନ୍ନ କାର୍ଯ୍ୟକ୍ରମ ବିଷୟରେ ଅଥାତ ଉଜ୍ଜଳ, ଉତ୍କର୍ଷ ଓ ସାମର୍ଥ୍ୟ ନାମରେ ନିରନ୍ତର ତାଲିମ ପ୍ରଦାନ କରାଯାଉଛି । ବିଦ୍ୟାଳୟର ସୁପରିଚାଳନା ନିମନ୍ତେ ପ୍ରଧାନ ଶିକ୍ଷକମାନଙ୍କୁ ନେତୃତ୍ବ ତାଲିମ ପ୍ରଦାନ କରାଯାଉଛି । ପ୍ରାଥମିକ ଓ ଉଚ୍ଚ ପ୍ରାଥମିକ ବିଦ୍ୟାଳୟର ସୁପରିଚାଳନ ପାଇଁ ବିଦ୍ୟାଳୟ ପରିଚାଳନା କମିଟି ଓ ମାଧ୍ୟମିକ ବିଦ୍ୟାଳୟର ସୁପରିଚାଳନା ପାଇଁ ବିଦ୍ୟାଳୟ ପରିଚାଳନା ଓ ଉନ୍ନତି କମିଟି ଗଠିତ କାର୍ଯ୍ୟ କରି ଆସୁଅଛି । ସରକାରଙ୍କ ବିଭିନ୍ନ ଯୋଜନା ଓ ବୃତି ବିଷୟରେ ଛତ୍ର / ଛାତ୍ରୀ ମାନଙ୍କୁ ଅବଗତି କରାଇବାପାଇଁ, ଶିକ୍ଷାର୍ଥୀମାନଙ୍କ ଉପସ୍ଥାନ ବୃଦ୍ଧି ଓ ଶିକ୍ଷା ପ୍ରତି ଆଗ୍ରହ ସୃଷ୍ଠୀ କରିବାପାଇଁ ପ୍ରଧାନ ଶିକ୍ଷକମାନଙ୍କୁ ମାସିକ ବୈଠକ ଆହୁତ କରି ସଚେୟତନ କରାଯାଉଛି ।
୬ରୁ ୧୪ ବର୍ଷ ବୟସର ସମସ୍ତ ଶିଶୁ ମାଗଣାରେ ପ୍ରଥମରୁ ଅଷ୍ଟମ ଶ୍ରେଣୀ ପର୍ଯ୍ୟନ୍ତ ଘର ପାଖ ବିଦ୍ୟାଳୟରେ (ପ୍ରାଥମିକ - ୧ କିମି, ଉଚ୍ଚ ପ୍ରାଥମିକ-୩ କିମି ଦୂରତା ଥାଇ ) ନାମ ଲେଖାଇଥିବେ।
କୌଣସି କାରଣରୁ ଜନ୍ମ ପ୍ରମାଣପତ୍ର ବ ବଦଳି ପ୍ରମାଣ ପତ୍ର ଅଭାବରେ କିମ୍ବା ବିଳମ୍ବରେ ପ୍ରବେଶ ଜନିତ କାରଣରୁ ବିଦ୍ୟାଳୟରେ ସେମାନଙ୍କୁ ନାମଲେଖରୁ ବଞ୍ଚିତ କରାଯାଇପାରିବ ନାହିଁ ।
ଦିବ୍ୟଙ୍ଗ ଶିଶୁମାନଙ୍କ ପାଇଁ ନିରାପଦ ତଥା ଉପଯୁକ୍ତ ଯାତାୟାତ ଏବଂ ଅନ୍ୟାନ୍ୟ ଆବଶ୍ୟକ ସୁବିଧା ସୁଯୋଗର ବ୍ୟବସ୍ଥା ରହିଛି ।
୨୦୦୭ ପର୍ଯ୍ୟନ୍ତ ପ୍ରାଥମିକ ସ୍ତରରେ ଏବଂ ୨୦୧୦ ପର୍ଯ୍ୟନ୍ତ ଉଚ୍ଚ ପ୍ରାଥମିକ ସ୍ତରରେ ସମସ୍ତ ଲିଙ୍ଗ ଭିର୍ତ୍ତିକ ଓ ସାମାଜିକ ଭେଦ ଭାବ ଦୂର କରିବା ।
ପିଲାମାନଙ୍କୁ ବିଦ୍ୟାଳୟରେ କୌଣସି ପ୍ରକାର ଶାରୀରିକ ଦଣ୍ଡ, ମାନସିକ ନିର୍ଯାତନା ଦିଆଯିବ ନାହିଁ ଏବଂ ସେମାନଙ୍କ ମଧ୍ୟରେ ବଛା ବିଚାର ନିଷେଧ କରାଯିବ ।
ପ୍ରତ୍ୟେକ ବିଦ୍ୟାଳୟର କାର୍ଯ୍ୟକଳାପ ତଦାରଖ, ପରିଚାଳନା ତଥା ବିଦ୍ୟାଳୟର ଉନ୍ନତି ନିମନ୍ତେ ଯୋଜନା କରିବା ପାଇଁ ମୁଖ୍ୟତଃ ଅଭିଭାବକମାନଙ୍କୁ ନେଇ ବିଦ୍ୟାଳୟ ପରିଚାଳନା କମିଟି ଗଠନ ହେବ ଏବଂ ପ୍ରତି ମାସର ପୁର୍ଣିମା ଦିନ ବୈଠକ ଅନୁଷ୍ଠିତ ହେବ ।
ବେସରକାରୀ ବିଦ୍ୟାଳୟମାନଙ୍କରେ ପ୍ରଥମ ଶ୍ରେଣୀ ବ ତାଠାରୁ ତଳ ଶ୍ରେଣୀ (ପ୍ରବେଶ ସ୍ତର ) ରେ ସେହି ଶ୍ରେଣୀ କ୍ଷମତାର ସର୍ବନିମ୍ନ ୨୫ % ସ୍ଥାନ ଆର୍ଥିକ ଓ ସାମାଜିକ ଅନଗ୍ରସର ଶ୍ରେଣୀର ପିଲାମାନଙ୍କ ପାଇଁ ସଂରକ୍ଷିତ ରହିବା ।
ଶିକ୍ଷକ/ଶିକ୍ଷୟତ୍ରୀଙ୍କୁ ଅଣ-ଶିକ୍ଷା କାର୍ଯ୍ୟକ୍ରମ (ଜନଗଣନା, ପ୍ରାକୃତିକ ବିପର୍ଯ୍ୟୟ/ ଦୁର୍ବିପାକ ପରିଚାଳନା କାର୍ଯ୍ୟ ତଥା ନିର୍ବାଚନ ପ୍ରକ୍ରିୟା ବ୍ୟତୀତ) ରେ ଭାଗ ନିଷେଧ ।
ଶିକ୍ଷା ଅଧିକାର ଉଲଂଘନ ସଙ୍କ୍ରାତୀୟ ଅଭିଯୋଗ ସ୍ଥାନୀୟ କର୍ତ୍ତୃପକ୍ଷ, ଶିଶୁ ଅଧିକାର ସୁରକ୍ଷା ଆୟୋଗ କିମ୍ବା School Student Helpline (୧୮୦୦୩୪୫୬୭୨୨) ମାଧ୍ୟମରେ ଜଣାଇପାରିବେ ।
କାର୍ଯ୍ୟ।ଳୟର ସର୍ବୋଚ୍ଚ ଅଧିକାରୀଃ ଶ୍ରୀଯୁକ୍ତ ପ୍ରଦୀପ କୁମାର ନାଗ, ଜିଲ୍ଲା ପ୍ରକଳ୍ପ ସଂଯୋଜକ, ସର୍ବ ଶିକ୍ଷା ଅଭିଯାନ, ଗଜପତି।
ରାଜ୍ୟ ସ୍ତରୀୟ ଅଭିଯୋଗ ସୁଧାର କକ୍ଷ ଓ ଏହାର ନିଶୁଳ୍କ ସାହାର୍ଯ୍ୟ ସଂଖ୍ୟା ହେଉଛି ୧୮୦୦୩୪୫୬୭୨୨। ଏହା ହେଉଛି ବିଦ୍ୟାଳୟ, ଛାତ୍ର/ଛାତ୍ରୀ ଏବଂ ଶିକ୍ଷା ଅଭିଯୋଗ ସୁଧାର ସମ୍ବନ୍ଧୀୟ । ଏହି କକ୍ଷ ଛାତ୍ର/ଛାତ୍ରୀ, ଅଭିଭାବକ ଓ ଶିକ୍ଷକ/ଶିକ୍ଷୟତ୍ରୀମାନଙ୍କର ଅଭିଯୋଗ ଶୁଣିବା, ଅନୁସନ୍ଧାନ କରିବା, ଯାଞ୍ଚ କରିବା ଏବଂ ସେହି ସମସ୍ୟା ଗୁଡିକର ସମାଧାନ କରିବା ଦିଗରେ ସକ୍ରିୟ ଭୂମିକା ଗ୍ରହଣ କରିଥାଏ । ସମସ୍ତ ଛାତ୍ର/ଛାତ୍ରୀ, ଅଭିଭାବକଙ୍କ ସୁବିଧା ଉପଲବ୍ଧ ସକାଶେ ପ୍ରତ୍ୟେକ ବିଦ୍ୟାଳୟ କାନ୍ଥରେ ଉକ୍ତ ସଂଖ୍ୟାଟି ପ୍ରଦର୍ଶିତ କରିବା ଆବଶ୍ୟକ। ପ୍ରତ୍ୟେକ ସୋମବାର ହେଉଛି ଜିଲ୍ଲା ପ୍ରକଳ୍ପ ସଂଯୋଜକଙ୍କ ଅଭିଯୋଗ ଶୁଣାଣି ଦିନ ।
